Danmarks Lærerforening

Danmarks Lærerforening (DLF) er et dansk fagforbund, der er stiftet 4. maj 1874. De fleste af DLF's medlemmer er ansat i den danske folkeskole. Foreningen organiserer ikke privat-, fri- og efterskolernes lærere, der er medlemmer af bl.a. Frie Skolers Lærerforening (FSL).

DLF er en partipolitisk uafhængig organisation, der har til formål at varetage medlemmernes pædagogiske, økonomiske og tjenstlige interesser, styrke sammenholdet og virke for folkeskolens udvikling. Foreningen varetager altså ikke kun medlemmernes interesser i forhold til løn- og arbejdsvilkår, men også i forhold til deres pædagogiske og skolepolitiske interesser.

DLF's medlemsblad Fagbladet Folkeskolen udsendes til medlemmerne hver 14. dag (undtagen nogle uger om sommeren). Medlemsbladet begyndte i 1883 som månedsblad med titlen Danmarks Lærerforenings Medlemsblad, men fik navnet Folkeskolen fra 12. juli 1906.

DLF ejer hotelkæden Sinatur, der blandt andet omfatter Haraldskær, Skarrildhus og Gammel Avernæs, og ejer en andel af Lån & Spar Bank.

Vigtige begivenheder i DLF's historie 

 DLF blev stiftet d. 4. maj 1874.
 I 1923 fik foreningen sit bomærke med det læsende barn, takket være professor Joakim Skovgaard og arkitekt Knud V. Engelhardt.
 I 2011 havde foreningen ca. 67.000 medlemmer, hvoraf knap 60.000 var registreret som lærere.
 DLF's længst siddende formand, Anders Bondo Christensen (2002-2020), debatterede ofte på vegne af lærerne i medierne.
 Indtil d. 31. december 2018 var DLF medlem af FTF; men siden d. 1. januar 2019 har DLF været medlem af FH.

Fremtrædende personer i DLF's virke

Foreningens første år 
 Emil Sauter (1832-1901), Gladsakse, foreningens første formand 1874-77 og 1883-94
 Niels Christian Rom (1839-1919), København, formand 1878-82
 Joakim Larsen (1846-1920), Frederiksberg, formand for DLF 1895-1900
 Zakarias Nielsen (1844-1922), lærer og forfatter, hovedstyrelsesmedlem
 Frantz Rasmussen (1854-1912), Skovshoved, formand 1901-1904
 H. Østergaard, Aalborg, formand 1/1 1905, død 5/2 1905
 Chr. Balling (1843-1916), Lindeballe, formand 5/2 1905-1906
 J. Gr. Nørby (1864-1940), København, formand 1907-15/4 1909
 Jens Larsen (1865-1945), Aalborg, formand 15/4 1909-1911
 Martin Attrup (1854-1941), Hørby, formand 1912-1915
 H.A. Svane (1869-1948), København, formand 1916-1926
 Carl Dige (1873-1928), Aunslev, formand 1927-død 18/2 1928
 Axel Jensen (1875-1940), Kvandløse, formand 23/2 1928-1935
 K.A. Kristensen (1881- ), Karise, formand 1936-1943
 N. Nielsen, Overlund, formand 1/1-1944–

Formænd siden 1955 
 Stinus Nielsen (5. november 1902–14. september 1997), 38 år i hovedstyrelsen, heraf næstformand 1952-56 og formand 1956-72.
 Jørgen Jensen, Virum (født 20. september 1927), medlem af hovedstyrelsen fra 1964, næstformand fra 1969, formand 1972-83.
 Martin Rømer, formand 1984-93.
 Jørn Østergaard, formand 1993-95.
 Anni Herfort Andersen (født 14. januar 1949), formand 1995-2002.
 Anders Bondo Christensen (født 16. marts 1959), formand 2002-2020.
 Gordon Ørskov Madsen (født d. 4. juli 1966) formand 2020-

Galleri af enkelte tidligere formænd

Eksterne henvisninger 
 Skole- og Lærerforeninger. Danmarks Lærerforening i: Dansk Skole-Stat, I, side 257 ff. København 1933.
 DLF's hjemmeside
 Lærernes A-kasse
 Medlemsbladet Folkeskolen

Referencer 

 
Etableret i 1874
Fagforbund under FH
 Danmarks Lærerforening
A-kasser i Danmark